wickkiey/tamil-wikipedia-chunked huggingface dataset:
# அங்கிதா பண்டாரி கொலை

## புல்கித் ஆர்யாவுக்கு தண்டனை

2025 மே 30 அன்று, உத்தரகண்ட் மாநிலம் கோட்வாரில் உள்ள கூடுதல் மாவட்ட நீதிமன்றம் வனந்த்ரா ரிசார்ட்டின் உரிமையாளரும், பாஜகவிலிருந்து நீக்கப்பட்ட வினோத் ஆர்யாவின் மகனுமான புல்கித் ஆர்யா, அவரது கூட்டாளிகளான சவுரப் பாஸ்கர், அங்கித் குப்தா ஆகியோரை 19 வயது பெண் வரவேற்பாளர் அங்கிதா பண்டாரியை கொலை செய்ததற்காக குற்றவாளிகள் என்று தீர்ப்பளித்தது. இந்திய தண்டனைச் சட்டம் பிரிவுகள் 302 (கொலை), 354 (பெண்ணின் கண்ணியத்தை சீர்குலைக்கும் நோக்கத்துடன் தாக்குதல் அல்லது பலாத்கார குற்றம்) மற்றும் 120பி (குற்றவியல் சதி) ஆகியவற்றின் கீழ் நீதிமன்றம் அவர்களை குற்றவாளிகள் என்று உறுதிபடுத்தியது.  
வழக்கு விசாரணையின் போது அரசு தரப்பு 500 பக்க குற்றப்பத்திரிகையை சமர்ப்பித்து 47 சாட்சிகளை விசாரித்தது. முக்கிய குற்றவாளியின் அரசியல் தொடர்புகள் காரணமாக இந்த வழக்கு பரவலான கவனத்தைப் பெற்றது. மேலும் உத்தரகண்ட் முழுவதும் பொதுமக்களின் கடும் விமர்சனத்தையும் எதிர்ப்பையும் சந்தித்தது. குற்றவாளிகளுக்கு மரண தண்டனை விதிக்க வேண்டும் என்று அங்கிதாவின் தாய் பகிரங்கமாகக் கோரினார்.  
குற்றவாளிகளான முவருக்கும் ஆயுள் தண்டணையும், மொத்தம் நான்கு இலட்சம் ரூபாய் அபராதமும் நீதிமன்றம் விதித்தது. மேலும் அபராதத் தொகையை வசூலித்து அங்கிதாவின் குடும்பத்திற்கு இழப்பீடு வழங்கவேண்டும் என்று தீர்பில் கூறப்பட்டது.
# அங்கிதா பண்டாரி கொலை

## சமூக தாக்கம்

அங்கிதாவின் கொலை உத்தரகண்ட் மக்களிடையே ஒரு பெரும் கொந்தளிப்பை ஏற்படுத்தியது. வரலாற்று ரீதியாக வன்முறையும், குற்ற விகிதமும் குறைந்த, பெண்களுக்கு பாதுகாப்பான மாநிலம் என்று பொதுவாக நல்லபெயரைப் பெற்ற மாநிலத்தில் அங்கிதா பண்டாரியின் கொலைக்கு நடந்தது ஒரு கரும்புள்ளியாக மாறியது.  
2018 ஆம் ஆண்டில், திரிவேந்திர சிங் ராவத் தலைமையிலான பாஜக அரசாங்கம், உத்தரகண்டைச் சேராத வெளி மாநிலத்தவர் தொழில் நோக்கங்களுக்காக மாநிலத்தில் விவசாய நிலங்களை வாங்குவதற்கான கட்டுப்பாடுகளை தளர்த்தியது. மாநிலத்தில் முதலீடுகளை ஈர்ப்பதற்காக இந்தக் கொள்கை அப்போது பாராட்டப்பட்டது, ஆனால் பலர் இந்தத் தளர்வை குற்றங்கள் அதிகரிப்புடன் தொடர்புபடுத்தி, களத்தில் அதிருப்தியைத் தெரிவிக்கின்றனர்.  
அங்கிதாவின் கொலை வெளியார்களுக்கு எதிரான உணர்வை வலுப்படுத்தியதுடன், மாநிலத்திற்குள் பல்வேறு நிலச் சட்டப் போராட்டங்களுக்கு ஆதரவையும் பெற்றுள்ளது.
# துளசி (தொலைக்காட்சித் தொடர்)

**துளசி** என்பது சன் தொலைக்காட்சியில் திசம்பர் 29, 2025 முதல் திங்கள் முதல் சனிக்கிழமை வரை பிற்பகல் 1:30 மணிக்கு ஒளிபரப்பான குடும்பம் சார்ந்த தொலைக்காட்சி நாடகத் தொடர் ஆகும். இந்த தொடரில் வர்ஷினி அர்சா, காயத்ரி ராஜ், வசந்குமார் மற்றும் ராஜ்குமார் மானோகரன் ஆகியோர் முதன்மை கதாபாத்திரத்தில்
# சோடியம் டெட்ராதயோனேட்டு

**சோடியம் டெட்ராதயோனேட்டு** (*Sodium tetrathionate*) என்பது Na<sub>2</sub>S<sub>4</sub>O<sub>6</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மம் ஆகும். சோடியமும் டெட்ராதயோனேட்டும் சேர்ந்து உருவாகும் ஓர் உப்பாக இச்சேர்மம் கருதப்படுகிறது. நீரேற்றுகளாகவும் காணப்படும் என்பதால் பெரும்பாலும் Na<sub>2</sub>S<sub>4</sub>O<sub>6</sub>xH<sub>2</sub>O என்ற பொதுவாய்ப்பாட்டால் சோடியம் டெட்ராதயோனேட்டு அடையாளப்படுத்தப்படுகிறது. பெரும்பாலும் இந்த உப்பு பொதுவாக இருநீரேற்றாகப் (x = 2) பெறப்படுகிறது. நிறமற்றதாகவும் நீரில் கரையக்கூடியதாகவும் உள்ள திடப்பொருளாகவும் காணப்படுகிறது. பாலிதயோனேட்டுகளின் ஓர் உறுப்பினராக சோடியம் டெட்ராதயோனேட்டு இடம்பெறுகிறது. பாலிதயோனேட்டுகள் [S<sub>n</sub>(SO<sub>3</sub>)<sub>2</sub>]<sup>2-</sup> என்ற பொது வாய்ப்பாட்டைக் கொண்டுள்ளன. டிரைதயோனேட்டு (n = 1), பெண்டாதயோனேட்டு (n = 3), எக்சாதயோனேட்டு (n = 4) ஆகியவை மற்ற உறுப்பினர்களில் அடங்குகின்றன.
# சோடியம் டெட்ராதயோனேட்டு

## தயாரிப்பு

அயோடினின் செயல்பாடு மூலம் சோடியம் தயோசல்பேட்டின் (Na<sub>2</sub>S<sub>2</sub>O<sub>3</sub>) ஆக்சிசனேற்றத்தால்
சோடியம் டெட்ராதயோனேட்டு தயாரிக்கப்படுகிறது.]]
# க. அன்பழகன் (சேலம்)

**க. அன்பழகன்** (*K. Anbalagan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் சேலம் மாவட்டம் ஓமலூரை சேர்ந்தவர். இவர் இளநிலை அறிவியல் பட்டப் படிப்பினையும் இளங்கலைச் சட்டப் படிப்பினையும் முடித்துள்ளார். இந்திய தேசிய காங்கிரசு கட்சியினைச் சேர்ந்த இவர், 1984ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் ஓமலூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# பேனிபட்டி சட்டமன்றத் தொகுதி

**பேனிபட்டி சட்டமன்றத் தொகுதி** (Benipatti Assembly Constituency) என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது மதுபனி மாவட்டத்தில் அமைந்துள்ளது. பேனிபட்டி, மதுபனீ மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# பேனிபட்டி சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | தேச் நாராயண் ஜா | rowspan=2 | இந்தியப் பொதுவுடைமைக் கட்சி</br> |
| 1977 |  |  |  |
| 1980 | யுகேசுவர் ஜா | இந்தியத் தேசிய காங்கிரசு (இ) |  |
| 1985 | rowspan=2 | இந்திய தேசிய காங்கிரசு</br> |  |
| 1990 |  |  |  |
| 1995 | சாலிகிராம் யாதவ் | சுயேச்சை |  |
| 2000 | ராமசிசு யாதவ் | ஐக்கிய ஜனதா தளம் |  |
| Feb2005 | யுகேசுவர் | இந்திய தேசிய காங்கிரசு</br> |  |
| Oct2005 | சாலிகிராம் | ஐக்கிய ஜனதா தளம் |  |
| 2010 | வினோத் நாராயண் ஜா | பாரதிய ஜனதா கட்சி</br> |  |
| 2015 | பாவனா ஜா | இந்திய தேசிய காங்கிரசு</br> |  |
| 2020 | வினோத் நாராயண் ஜா | பாரதிய ஜனதா கட்சி</br> |  |
# கசௌலி சட்டமன்றத் தொகுதி, பீகார்

**கசௌலி சட்டமன்றத் தொகுதி** (Khajauli Assembly constituency) என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது மதுபனி மாவட்டத்தில் அமைந்துள்ளது. கசௌலி, ஜஞ்சார்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# கசௌலி சட்டமன்றத் தொகுதி, பீகார்

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | மகேந்திர நாராயண் ஜா | இந்திய தேசிய காங்கிரசு</br> |  |
| 1977 | ராம் கரண் பாசுவான் | ஜனதா கட்சி |  |
| 1980 | ராம் லகன் ராம் ராமன் | இந்தியப் பொதுவுடைமைக் கட்சி</br> |  |
| 1985 | பிலாட் பாசுவான் விகங்கம் | rowspan=2 | இந்திய தேசிய காங்கிரசு</br> |
| 1990 |  |  |  |
| 1995 | ராம் லகன் ராம் ராமன் | இந்தியப் பொதுவுடைமைக் கட்சி</br> |  |
| 2000 | இராச்டிரிய ஜனதா தளம் |  |  |
| பிப் 2005 | ராம் | rowspan=3 | பாரதிய ஜனதா கட்சி</br> |
| அக் 2005 |  |  |  |
| 2010 | அருண் சங்கர் பிரசாத் |  |  |
| 2015 | சீதாராம் யாதவ் | இராச்டிரிய ஜனதா தளம் |  |
| 2020 | அருண் சங்கர் பிரசாத் | பாரதிய ஜனதா கட்சி</br> |  |
# பாபூப்ரகி சட்டமன்றத் தொகுதி

**பாபூப்ரகி சட்டமன்றத் தொகுதி** (Babubarhi Assembly constituency) என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது மதுபனி மாவட்டத்தில் அமைந்துள்ளது. பாபூப்ரகி, ஜஞ்சார்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# பாபூப்ரகி சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1977 | தேவ் நாராயண் யாதவ் | ஜனதா கட்சி |  |
| 1980 | மகேந்திர நரேன் ஜா | இந்திய தேசிய காங்கிரசு (இ) |  |
| 1985 | குணா நந்த் ஜா | இந்திய தேசிய காங்கிரசு</br> |  |
| 1990 | தேவ் நாராயண் யாதவ் | rowspan=2 | ஜனதா தளம் |
| 1995 |  |  |  |
| 2000 | rowspan=2 | இராச்டிரிய ஜனதா தளம் |  |
| பிப் 2005 | உமா |  |  |
| அக் 2005 | கபில் | rowspan=5 | ஐக்கிய ஜனதா தளம் |
| 2010 | உமா காந்த் யாதவ் |  |  |
| 2015 | கபில் தியோ காமத் |  |  |
| 2020 | மீனா குமாரி |  |  |
| 2025 | } |  |  |
# கே. நட்ராஜ்

**கே. நட்ராஜ்** (*K. Natraj*) என்பவர் ஒரு இந்திய நடிகரும் இயக்குநரும் ஆவார். இவர் முதன்மையாக தமிழ் மொழி திரைப்படங்கள் மற்றும் தொடர்களில் பணியாற்றினார்.
# கே. நட்ராஜ்

## தனிப்பட்ட வாழ்க்கை

திரைப்படத் துறை வட்டாரத்தில், இவர் நடிகர் ரஜினிகாந்தின் நெருங்கிய நண்பராக பிரபலமானவர். இவரது மகள் ரஜினி, நடிகர் விஷ்ணு விஷாலை மணந்தார் (2011 முதல் 2018 வரை திருமண வாழ்வு நீடித்தது).
# கே. நட்ராஜ்

## தொழில்

தயாரிப்பாளர் அழகன் தமிழ்மணியும் எழுத்தாளர் தூயவனும் *"டச்டு பை லவ்"* என்ற படத்தைப் பார்த்தனர். அதில் எல்விஸ் பிரெஸ்லி ஒரு திரைப்பட விழாவில் சிறப்புத் தோற்றத்தில் தோன்றினார். அப்படம் இவர்களை தமிழில் அதே போன்ற ஒரு கதையை படமாக்கும் ஆர்வத்தைத் தூண்டியது. தூயவன் ஒரு மாதத்திற்குள் திரைக்கதையை எழுதி முடித்தார். அவர் மறைந்த எம்ஜிஆரை கதாநாயகனாக நடிக்க வைக்க விரும்பினார், ஆனால் அது முடியவில்லை. தேவர் படங்களில் உதவி இயக்குநர்களில் ஒருவராகப் பணிபுரிந்த கே. நட்ராஜிடம் தூயவன் கதையைச் சொன்னார். கே. நட்ராஜ் அந்தப் படத்தில் பணியாற்ற ஒப்புக்கொண்டார். ரஜினி அந்தப் படத்தில் சிறப்பு வேடத்தில் நடிக்க ஒப்புக்கொண்டார். படத்திற்கு அன்புள்ள ரஜினிகாந்த் என்று பெயர் சூட்டினர். ரஜினி படத்தில் நடிக்க முதலில் ஆறு நாட்கள் ஒதுக்கினார். பின்னர் படம் நன்றாக வர வேண்டும் என்று விரும்பியதால் 10 நாட்களுக்கு நீட்டித்தார். இந்தப் படம் முழுக்க முழுக்க 300 மாணவர்கள் படிக்கும் ஒரு பள்ளியில் படமாக்கப்பட்டது. நடிகை லதாவின் சகோதரரும் நடிகை ஸ்ரீப்ரியாவின் கணவருமான ராஜ்குமார் சேதுபதி, அம்பிகாவின் கணவராக ஒரு சிறிய வேடத்தில் நடித்தார். மீனா முக்கிய கதாபாத்திரங்களில் ஒன்றில் தோன்றினார். 1984 ஆகத்து 3 அன்றய *தி இந்து*, "இயக்குநராக அறிமுகமான நடராஜ், அநாதைப் பிள்ளைகளாக நடித்த ஆறு பிள்ளைகளின் நடிப்பை இதயத்திற்கு நெருக்கமாகக் கையாண்டதற்காக பாராட்டுகளுக்கு தகுதியானவர்" என்று கூறி, "பாபுவின் படப்பிடிப்பு காட்சிகளை அலங்கரிக்கிறது" என்று முடித்தது.  
ரஜினிகாந்தின் திரைப்படக் கல்லூரி நண்பரும், *அன்புள்ள ரஜினிகாந்தை* இயக்கியவருமான கே. நட்ராஜை, *அண்ணாமலையில்* உதவி இயக்குநராகப் பணிபுரிய ரஜினி அணுகினார், அதற்கு நட்ராஜ் மகிழ்ச்சியுடன் ஒப்புக்கொண்டார். பின்னர் ரஜினி தனது நண்பர்களை அணுகி அவர்களுக்காக ஒரு படம் தயாரிக்க விரும்புவதாக அறிவித்தார். "வள்ளி" படத்தின் கதையை ரஜினியே எழுதினார். பிரியராமன் கதாநாயகியாக அறிமுகமானார், இந்தப் படத்தில் ஹரிராஜும், சஞ்சயும் அறிமுகப்படுத்தப்பட்டனர். ரஜினிக்கு சிறப்புத் தோற்றத்தில் நடிக்க ஆர்வம் இல்லை, ஆனால் அவரது நண்பர்களின் வற்புறுத்தலால் அவர் சிறிய வேடத்தில் நடிக்க ஒப்புக்கொண்டு ஐந்து நாட்களுக்குள் தனது பகுதியை முடித்தார்.  
படப்பிடிப்பு 1993 ஏப்ரலில் தொடங்கியது. இது அலெக்ஸ் நடிகராக அறிமுகமான முதல் படமும் கூட. படப்பிடிப்பு சாலக்குடி, பொள்ளாச்சி மற்றும் செங்குன்றம் ஆகிய இடங்களில் நடைபெற்றது. *சாமி,* *சிங்கம்* படங்களின் இயக்குனர் ஹரி, இந்தப் படத்தில் உதவியாளர்களில் ஒருவராக இருந்தார்.
# கே. நட்ராஜ்

## திரைப்படவியல்

### இயக்குநராக

| **ஆண்டு** | **தலைப்பு** | **நடிகர்கள்** |
| --- | --- | --- |
| 1984 | *அன்புள்ள ரஜினிகாந்த்* | இரசினிகாந்து, மீனா, அம்பிகா |
| 1985 | *செல்வி* | சுரேஷ், ரேவதி, ஜீவிதா |
| *இரண்டு மனம்* | சுரேஷ், ஜெயஸ்ரீ, சுலக்சனா |  |
| 1986 | *தலையாட்டி பொம்மைகள்* | கவுண்டமணி, இளவரசி |
| 1987 | *செல்லக்குட்டி* | சுரேஷ், ஜெயஸ்ரீ |
| 1993 | *வள்ளி* | இரசினிகாந்து, பிரியா ராமன், வடிவேலு |
# கே. நட்ராஜ்

## திரைப்படவியல்

### நடிகராக

| **ஆண்டு** | **படம்** | **பாத்திரம்** | **குறிப்புகள்** |
| --- | --- | --- | --- |
| 1976 | *மூன்று முடிச்சு* |  |  |
| 1978 | *பைரவி* |  |  |
| *ப்ரியா* |  |  |  |
| 1980 | *மரியா மை டார்லிங்* |  |  |
| *உல்லாசப்பறவைகள்* | இராஜகோபால் |  |  |
| *ஒளி பிறந்தது* |  |  |  |
| 1981 | *ராணுவ வீரன்* |  |  |
| 1982 | *மூன்றாம் பிறை* |  |  |
| 1984 | *நான் மகான் அல்ல* | அடியாள் |  |
| *நல்ல நாள்* |  |  |  |
| 1987 | *கூலிக்காரன்* | டேவிட் |  |
| 1988 | *கதாநாயகன்* |  |  |
| 1990 | *பாலைவன பறவைகள்* | கண்ணாயிரம் |  |
| *புது வரிசு* |  |  |  |
| 1991 | *தங்கமான தங்கச்சி* |  |  |
| 1992 | *இதுதாண்டா சட்டம்* | தர்மா |  |
| 1997 | *தம்பிதுரை* |  |  |
| 1998 | *உன்னிடத்தில் என்னை கொடுத்தேன்* |  |  |
| 1999 | *மனைவிக்கு மரியாதை* |  |  |
| 2006 | *ஆதிக்கம்* |  |  |
| 2014 | *லிங்கா* |  |  |
| 2017 | *கதாநாயகன்* |  |  |
# கே. நட்ராஜ்

## தொலைக்காட்சி

| **ஆண்டு** | **தொடர்** | **பாத்திரம்** | **தொலைக்காட்சி** |
| --- | --- | --- | --- |
| 2004–2007 | *கல்கி* | இயக்குநர் | ஜெயா தொலைக்காட்சி |
| 2008–2009 | *கோலங்கள்* | அந்தோணி | சன் தொலைக்காட்சி |
| 2009–2010 | *மகள்* | பாண்டியன் |  |
| 2010–2011 | *மாதவி* | வாழவந்தான் |  |
| 2011-2013 | *தங்கம்* | முத்தையா |  |
| 2011–2013 | *7சி* | முதல்வர் | விஜய் தொலைக்காட்சி |
| 2012–2014 | *பார்த்த ஞாபகம் இல்லையோ* | கலைஞர் தொலைக்காட்சி |  |
| 2013–2014 | *தாயுமானவன்* | விஜய் தொலைக்காட்சி |  |
| 2014–2016 | *ஆண்டாள் அழகர்* | சிதம்பரம் | விஜய் தொலைக்காட்சி |
| 2016–2019 | *பகல் நிலவு* |  |  |
| 2017–2019 | *றெக்கை கட்டி பறக்குது மனசு* | அருணின் தாத்தா | ஜீ தமிழ் |
| 2018–2022 | *ரோஜா* | சத்தியமூர்த்தி | சன் தொலைக்காட்சி |
| 2019 | *கடைக்குட்டி சிங்கம்* | முத்துராமலிங்கம் (ஐயா) | விஜய் தொலைக்காட்சி |
| 2019–2020 | *சிவா மனசுல சக்தி* | இராமமூர்த்தி |  |
| 2019 | *டம் டம் டம்* | பழவேசம் தாத்தா | கலைஞர் தொலைக்காட்சி |
| 2020–2022 | *வெள்ளைக்காரன்* | விஜய் தொலைக்காட்சி |  |
| 2021 | *சத்யா 2* | ஜீ தமிழ் | } |
# அ. ஆறுமுகம்

**அ. ஆறுமுகம்** (*A. Arumugam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருவண்ணாமலை மாவட்டம் துக்கம்பேட்டை கிராமத்தினைச் சேர்ந்தவர். இளங்கலைப் பட்டம் பெற்றுள்ள ஆறுமுகம் இந்திய தேசிய காங்கிரசு கட்சியினைச் செர்ந்தவர். இவர், 1984ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் வந்தவாசி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# அ. க. ஆறுமுகம்

**அ. க. ஆறுமுகம்** (*H. G. Arumugam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் தருமபுரி மாவட்டம் அரூரைச் சேர்ந்தவர். பத்தாம் வகுப்பு வரை கல்வி பயின்றுள்ள ஆறுமுகம், அனைத்திந்திய அண்ணா திராவிட முன்னேற்றக் கழகத்தினைச் சேர்ந்தவர். இவர் 1984ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் பென்னாகரம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# சூஜித் சிர்க்கார்

**சூஜித் சிர்க்கார்** (*Shoojit Sircar*) (பிறப்பு ) ஒரு இந்தியத் திரைப்படத் தயாரிப்பாளரும், இயக்குநரும் ஆவார். இவர் பாலிவுட் படங்களில் பணியாற்றியதற்காக அறியப்படுகிறார். ஐந்து முறை பரிந்துரைக்கப்பட்டு மூன்று முறை தேசிய திரைப்பட விருதுகளையும், இரண்டு முறை பிலிம்பேர் விருதுகளையும் பெற்றுள்ளார்.
# சூஜித் சிர்க்கார்

## திரைப்படங்கள்

சிர்க்கார் *யஹான்* (2005) என்ற போர் திரைப்படத்தின் மூலம் இயக்குநராக அறிமுகமானார். அதிக வசூல் செய்த விக்கி டோனர் (2012) என்ற காதல் நகைச்சுவைத் திரைப்படத்தின் மூலம் விமர்சன ரீதியான வெற்றியைப் பெற்றார். இப்படத்திற்காக இவர் முழுமையான பொழுதுபோக்கை வழங்கும் சிறந்த பிரபலமான படத்திற்கான தேசிய திரைப்பட விருதைப் பெற்றார். அதைத் தொடர்ந்து ஒரு வருடம் கழித்து மதராஸ் கஃபே (2013) என்ற அரசியல் அதிரடித் திரைப்படத்தை இயக்கினார்.  
இவரது அடுத்த படமான *பிக்கு* (2015) வெளியானதும் பரவலான விமர்சனங்களைப் பெற்றது. மேலும் பாக்ஸ் ஆபிஸில் ஒரு பெரிய வெற்றியானது. இப்படம் இவருக்கு சிறந்த படத்திற்கான (விமர்சகர்கள்) பிலிம்பேர் விருதைப் பெற்றுத் தந்தது. பின்னர் தனது சொந்த தயாரிப்பான சட்டம் தொடர்பான *பிங்க்* (2016) என்ற அதிரடித் திரைப்படம் பிற சமூகப் பிரச்சினைகள் குறித்த சிறந்த படத்திற்கான தேசிய திரைப்பட விருதை வென்றது. பின்னர் *அக்டோபர்* (2018) என்ற திரைப்படத்தையும், அமேசான் பிரைம் வீடியோவில் வெளியான *குலாபோ சிதாபோ* (2020) என்ற நகைச்சுவைத் திரைப்படத்தையும் இயக்கி தயாரித்தார். 2021 ஆம் ஆண்டில் *சர்தார் உதாம்* என்ற வாழ்க்கை வரலாற்றுத் திரைப்படத்தில் மேலும் முக்கியத்துவம் பெற்றார். இது பரவலான விமர்சனங்களைப் பெற்றது. இவர், *ரைசிங் சன் பிலிம்ஸ்* என்ற திரைப்படத் தயாரிப்பு நிறுவனத்தின் இணை நிறுவனரும் ஆவார்.
# சூஜித் சிர்க்கார்

## இளமை வாழ்க்கை

சர்கார் இந்தியாவின் மேற்கு வங்காள மாநிலத்திலுள்ள கொல்கத்தாவில் ஒரு வங்காளக் குடும்பத்தில் பிறந்தார். 1985 ஆம் ஆண்டு பராக்பூர் விமானப்படையின் கேந்திரிய வித்யாலயாவில் தனது பள்ளிப் படிப்பை முடித்தார். மேலும் தில்லி பல்கலைக்கழகத்தின் சாகித் பகத் சிங் கல்லூரியில் இளங்கலை வணிகவியல் பட்டம் பெற்றார். சர்கார் 2004 ஆம் ஆண்டு தனது பெற்றோர் இருவரையும் இழந்தார்; இவரது தந்தை புற்றுநோயாலும், தாயார் மூளை பக்கவாதத்தாலும் இறந்தனர்.  
தனது ஆரம்ப ஆண்டுகளில், டெல்லியில் உள்ள லீ மெரிடியன் ஹோட்டலில் கணக்காளராகவும், விளம்பரத் துறையிலும் பணியாற்றியுள்ளார். தில்லியில் நடந்த இந்திய சர்வதேச திரைப்பட விழாவில் கலந்து கொண்ட பின்னர் திரைப்படங்களின் மீது தனது ஆர்வத்தை வளர்த்துக் கொண்டார். அமெரிக்க ஆவணப்படமான *டியர் அமெரிக்கா: லெட்டர்ஸ் ஹோம் ஃப்ரம் வியட்நாம்* மற்றும் சத்யஜித் ராயின் *பதேர் பாஞ்சாலி* ஆகிய இரண்டு படங்களும் தனது திரைவாழ்க்கையைத் தொடங்கத் தூண்டுதலாக அமைந்ததாக குறிப்பிடுகிறார். 1990 களின் முற்பகுதியில், சர்கார் *ஆக்ட் ஒன்* என்ற நாடகக் குழுவை உருவாக்கினார். அதில் மனோஜ் பாஜ்பாய், பியூஷ் மிஸ்ரா மற்றும் ஆஷிஷ் வித்யார்த்தி ஆகியோர் குழு உறுப்பினர்களாக இருந்தனர்.
# சூஜித் சிர்க்கார்

## குடும்பம்

சர்கார், ஜூமா என்பவரை மணந்தார். இவர்களுக்கு கோய்னா மற்றும் அனன்யா என்ற இரண்டு மகள்கள் பிறந்தனர். சர்கார் ஒரு கால்பந்து ஆர்வலரும் ஆவார். ஆல் ஸ்டார்ஸ் என்ற கால்பந்து சங்கத்தின் ஒரு உறுப்பினராக இருக்கிறார். இது தொண்டு பணிகளுக்காக பணம் திரட்டும் ஒரு பிரபல கால்பந்து சங்கமாகும்.
# சோடியம் அறுகுளோரோபிளாட்டினேட்டு

**சோடியம் அறுகுளோரோபிளாட்டினேட்டு** (*Sodium hexachloroplatinate*) என்பது Na<sub>2</sub>[PtCl<sub>6</sub>] என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மம் ஆகும். சோடியம் எக்சாகுளோரோபிளாட்டினேட்டு என்ற பெயராலும் இச்சேர்மம் அழைக்கப்படுகிறது. குளோரோபிளாட்டினிக்கு அமிலத்தின் சோடியம் உப்பு என்று இச்சேர்மம் வகைப்படுத்தப்படுகிறது. சோடியம் நேர்மின் அயனியும் அறுகுளோரோபிளாட்டினேட்டு எதிர்மின் அயனியும் சேர்ந்து சோடியம் அறுகுளோரோபிளாட்டினேட்டு உருவாகிறது. காக்சு மற்றும் பீட்டர் விளக்கியது போல, மஞ்சள் நிறத்தில் இருக்கும் நீரற்ற சோடியம் அறுகுளோரோபிளாட்டினேட்டு ஈரப்பதமான காற்றில் சேமிக்கப்படும் போது ஆரஞ்சு நிற அறுநீரேற்றை உருவாக்குகிறது. பிந்தையதை 110 °செல்சியசு வெப்பநிலைக்கு சூடாக்கும் போது நீர்நீக்கம் செய்யலாம்.  
பிளாட்டினம்-195 அணுக்கரு காந்த ஒத்திசைவு நிறமாலையியல் ஆய்வில் மிகவும் பொதுவான வேதியியல் மாற்றக் குறிப்பாக இந்தச் சேர்மம் பயன்படுத்தப்படுகிறது. இதனுடன் தொடர்புடைய கரைசலில் உள்ள பிற பிளாட்டினம் இனங்களின் மாற்றங்கள் பதிவாகின்றன.
# சோடியம் அறுகுளோரோபிளாட்டினேட்டு

## தயாரிப்பு

பிளாட்டினம் ஒருங்கிணைவுச் சேர்மங்களைத் தயாரிக்கையில் சோடியம் அறுகுளோரோபிளாட்டினேட்டு ஓர் இடைநிலைப் பொருளாகப் பெறப்படுகிறது. பெரும்பாலும் இராச திராவகத்தில் பிளாட்டினத்தைக் கரைப்பதில் தொடங்கும் வினை அறுகுளோரோபிளாட்டினிக் அமிலத்தைக் கொடுக்கிறது. பின்னர் இது சோடியம் குளோரைடுடன் வினைபுரிந்து ஆவியாகி, உப்பை விட்டுவிட்டு சோடியம் அறுகுளோரோபிளாட்டினேட்டு சேர்மத்தைக் கொடுக்கிறது.  
:Pt + 4 HNO<sub>3</sub> + 6 HCl → H<sub>2</sub>[PtCl<sub>6</sub>] + 4 NO<sub>2</sub> + 4 H<sub>2</sub>O
:H<sub>2</sub>[PtCl<sub>6</sub>] + 2 NaCl → Na<sub>2</sub>[PtCl<sub>6</sub>] + 2 HCl
# சோடியம் அறுகுளோரோபிளாட்டினேட்டு

## வினைகள்

சோடியம் அறுகுளோரோபிளாட்டினேட்டு சேர்மத்தை அம்மோனியம் உப்பாக மாற்றுவதன் மூலமும், அதைத் தொடர்ந்து வெப்பச் சிதைவு மூலமும் பிளாட்டினம் உலோகமாக மாற்றலாம். இதனால் ஆய்வக எச்சங்களிலிருந்து பிளாட்டினம் உலோகத்தை மீட்டெடுக்க முடியும்.  
:Na<sub>2</sub>[PtCl<sub>6</sub>] + 2 NH<sub>4</sub>Cl → (NH<sub>4</sub>)<sub>2</sub>[PtCl<sub>6</sub>] + 2 NaCl
:3 (NH<sub>4</sub>)<sub>2</sub>[PtCl<sub>6</sub>] → 3 Pt + 2 N<sub>2</sub> + 2 NH<sub>4</sub>Cl + 16 HCl  
சோடியம் ஐதராக்சைடு போன்ற ஒரு காரத்துடன் வினைபுரிந்து [Pt(OH)<sub>6</sub>]<sup>−2</sup> அயனியை உருவாக்குகிறது.
# சோடியம் அறுகுளோரோபிளாட்டினேட்டு

## பயன்பாடுகள்

D<sub>2</sub>O கரைப்பானில் உள்ள சோடியம் அறுகுளோரோபிளாட்டினேட்டின் 1.2 மோலார் கரைசல், <sup>195</sup>Pt அணுக்கரு காந்த ஒத்திசைவு நிறமாலையியலில் வேதியியல் மாற்றங்களுக்கு பொதுவாகத் தேர்ந்தெடுக்கப்படும் குறிப்பு சேர்மமாகும். இந்த உப்பு மற்ற பிளாட்டினம் சேர்மங்களுடன் ஒப்பிடும்போது குறைந்த விலையில் வணிக ரீதியாகக் கிடைப்பதால் தேர்ந்தெடுக்கப்படுகிறது. மேலும் இது அதிக கரைதிறனைக் கொண்டிருப்பதால் நிறமாலையை விரைவாகப் பெறவும் உதவுகிறது.
# இண்டியம் காலியம் அலுமினியம் நைட்ரைடு

**இண்டியம் காலியம் அலுமினியம் நைட்ரைடு** (*Indium gallium aluminium nitride*) என்பது InGaAlN, AlInGaN என்ற வாய்பாடுகளால் விவரிக்கப்படும் ஒரு கனிம வேதியியல் சேர்மமாகும். காலியம் நைட்ரசன் அடிப்படையிலான இச்சேர்மம் ஒரு குறை கடத்தியாகும். பொதுவாக உலோக-கரிம வேதியியல் நீராவி படிவு போன்ற படிக வளர்ச்சி முறைகளால் தயாரிக்கப்படுகிறது. இந்த வேதிப் பொருள் சீரொளி டையோடுகள் மற்றும் ஒளியியல் நிறமாலையின் புற ஊதா நிறமாலையில் பச்சை பகுதிகள் வரை அலைநீளங்களைக் கொண்ட ஒளி உமிழ் இருமுனையங்கள் உள்ளிட்ட சிறப்பு ஒளியியல்-மின்னணுவியல் பயன்பாடுகளுக்குப் பயன்படுத்தப்படுகிறது.
# ஜி. அனந்தகிருஷ்ணா

**க. ரெங்கசாமி** (*G. Ananthakrishna*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருவள்ளூர் மாவட்டம் பெருபேட்டினைச் சேர்ந்தவர். அனந்தகிருஷ்ணா இளநிலை அறிவியல், இளங்கலைச் சட்டப் படிப்புகளை முடித்துள்ளார். இந்திய தேசிய காங்கிரசு கட்சியினைச் சார்ந்த இவர், 1984ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் பூந்தமல்லி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# இருமலர்கள் (தொலைக்காட்சித் தொடர்)

**இருமலர்கள்** என்பது சன் தொலைக்காட்சியில் 12 சனவரி 2026 திங்கள் முதல் சனிக்கிழமை வரை இரவு
7:30 மணிக்கு ஒளிபரப்பட்ட தொலைக்காட்சி நாடகத் தொடர் ஆகும்.
# இருமலர்கள் (தொலைக்காட்சித் தொடர்)

## நடிகர்கள்

### முதன்மை கதாபாத்திரம்

- ஹிமாபிந்து - வேதநாயகி தமிழரசன் *புவியரசு*
- சந்தோஷ் - புவியரசு
- ஜீவிதா - தீபா பிரபாகர்
- அருண் ராஜன் - முத்துவேல் மோகன்
# இருமலர்கள் (தொலைக்காட்சித் தொடர்)

## நடிகர்கள்

### துளசி குடும்பத்தினர்

- அரவிஷ் - முத்துமாணிக்கம் (தந்தை)
- வனஜா - பத்மா முத்துமாணிக்கம் (சித்தி)
- ரிச்சர்ட் ஜோஸ் - மோகன் முத்துமாணிக்கம் (சகோதரன், கல்யாணியின் கணவன்)
- மீரா கிருஷ்ணன் - பாட்டி
# அலுமினாக்சேன்

**அலுமினாக்சேன்கள்** (*Aluminoxane*) என்பவை [RAlO]<sub>m</sub>[R<sub>2</sub>AlO<sub>0.5</sub>]<sub>n</sub>[R<sub>2</sub>AlOH]<sub>o</sub> என்ற பொது மூலக்கூற்று வாய்ப்பாட்டால் விவரிக்கப்படும் கரிம-அலுமினியச் சேர்மங்கள் ஆகும். இங்கு R = கரிம மாற்றீடு. இச்சேர்மங்களில் பின்வரும் கட்டமைப்பு விதிகள் பொருந்தும்: Al என்பது நான்முகியாகவும் O என்பது மூன்று-ஒருங்கிணைவுகளும் கொண்டிருக்கும்.  
ஆல்க்கீன்களின் பலபடியாக்கலில் மெத்திலலுமினாக்சேன் பரவலாகப் பயன்படுத்தப்படுகிறது. இந்தச் சேர்மங்கள் பொதுவாக டிரையல்கைலலுமினியம் சேர்மங்களின் பகுதி நீராற்பகுப்பு மூலம் பெறப்படுகின்றன. சீக்லர்-நட்டா வினையூக்கி போன்ற வினையூக்கி ஓலிபின் பலபடியாக்கல் வினைக்கான செயலூக்கிகளாக அலுமினாக்சேன்கள் செயல்படுகின்றன. இந்த அசுத்தங்களுக்கு உணர்திறன் கொண்ட வினைகளில் அசுத்தங்களை (எ.கா. நீர்) அகற்றும் செயல்பாட்டையும் இவை செய்கின்றன. வெள்ளை திடப்பொருட்களாகத் தோன்றும் அலுமினாக்சேன் கரைசல்களாகக் காணப்படுகின்றன.
# ஆர். இராசமாணிக்கம்

**ஆர். இராசமாணிக்கம்** (*R. Rajamanickam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் தருமபுரி மாவட்டம் அரூர் பகுதியினைச் சேர்ந்தவர். ஐந்தாம் வகுப்பு வரை பள்ளிக் கல்வியினை முடித்த இராசமாணிக்கம் அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர் 1984ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் அரூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# தியூட்டிரியமேற்ற பென்சீன்

**தியூட்டிரியமேற்ற பென்சீன்** (*Deuterated benzene*) என்பது C<sub>6</sub><sup>2</sup>H6 அல்லது C<sub>6</sub>D<sub>6</sub> என்ற மூலக்கூற்று வாய்ப்பாட்டால் விவரிக்கப்படும் கரிம வேதியியல் சேர்மமாகும். பென்சீன் சேர்மத்தின் ஓரிடத்துமாறி என்று தியூட்ரியமேற்ற பென்சீன் வரையறுக்கப்படுகிறது. பென்சீனில் இடம்பெற்றுள்ள
ஐதரசனுக்கு ("H") பதிலாக தியூட்ரியமேற்ற பென்சீனில் தியூட்டிரியம் ("D") பதிலீடு செய்யப்பட்டுள்ளது.
# தியூட்டிரியமேற்ற பென்சீன்

## பண்புகள்

தியூட்டிரியமேற்ற பென்சீனின் பண்புகள் சாதாரண பென்சீனின் பண்புகளைப் போலவே இருக்கின்றன. இருப்பினும், புரோட்டியத்துடன் ஒப்பிடும்போது தியூட்டிரியத்தின் அதிகரித்த அணு எடை, C<sub>6</sub>D<sub>6</sub> சேர்மத்தின் உருகுநிலையானது, தியூட்டிரியமேற்றம் அல்லாத ஒப்புமைகளை விட சுமார் 1.3 °செல்சியசு வெப்பநிலை அதிகமாக உள்ளது என்பதைக் குறிக்கிறது. இருப்பினும், இரண்டு சேர்மங்களின் கொதிநிலைகளும் ஒன்றே (80 °செ) ஆகும்.
# தியூட்டிரியமேற்ற பென்சீன்

## பயன்பாடுகள்

அணுக்கரு காந்த ஒத்திசைவு நிறமாலையியல் ஆய்வில் பொதுவாகப் பயன்படுத்தப்படும் ஒரு கரைப்பான் தியூட்டிரியமேற்ற பென்சீன் ஆகும். மலிவான தியூட்டிரியமேற்ற குளோரோஃபார்முடன் பெரும்பாலும் வினைபுரியும் கரிம உலோக சேர்மங்களின் நிறமாலைகளை எடுக்க இச்சேர்மம் பரவலாகப் பயன்படுத்தப்படுகிறது.  
தியூட்டிரியமேற்ற பீனைல் குழுவைக் கொண்ட மூலக்கூறுகளின் தயாரிதியூட்டிரியமேற்ற பென்சீன் இதன் ஒப்புமையின் அனைத்து வினைகளுக்கும் இயல்பாக உட்படும். ஆனால் இயக்க ஓரிடத்தான் விளைவு காரணமாக சற்று மெதுவாக வினை நிகழும். உதாரணமாக, தேவைப்பட்டால், தியூட்டிரியமேற்ற பென்சாயிக்கு அமிலத்தின் தயாரிப்பில் தியூட்டிரியமேற்ற பென்சீனைப் பயன்படுத்தலாம்:  
தியூட்டிரியமேற்ற பீனைல் (C<sub>6</sub>D<sub>5</sub>) குழுவைத் தாங்கிய பல எளிய ஒற்றை-பதிலீட்டு அரோமாட்டிக்கு சேர்மங்கள் வணிக ரீதியாக விற்கப்படுகின்றன. எடுத்துக்காட்டாக அனிலின், அசிட்டோபீனோன், நைட்ரோபென்சீன், புரோமோபென்சீன் மற்றும் பல.
# எல்ல. இராஜமாணிக்கம்

**எல்ல. இராஜமாணிக்கம் ** (*Ella Rajamanickam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் செங்கல்பட்டு மாவட்டம் தாம்பரம் மாநகரினைச் சேர்ந்தவர். அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1984ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் தாம்பரம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# ம. இராசரத்தினம்

**ம. இராசரத்தினம்** என்கிற மணி (*M. Mani Rajarathinam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் விழுப்புரம் மாவட்டம் வளவனூர் கிராமத்தினைச் சேர்ந்தவர். அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1984ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் விழுப்புரம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# கு. பா. பழனியப்பன்

**கு. பா. பழனியப்பன்** என்கிற மணி (*K. P. Palaniappan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் விழுப்புரம் மாவட்டம் சண்முகபுரம் கிழக்குப் பகுதியினைச் சேர்ந்தவர். பழனியப்பன் விழுப்புரம் நகராட்சி உயர்நிலைப் பள்ளியில் பள்ளிக் கல்வியினையும், காஞ்சிபுரம் பச்சையப்பன் கல்லூரியில் இளநிலை அறிவியல் படிப்பினையும், சென்னை சட்டக் கல்லூரியில் இளங்கலைச் சட்டப் படிப்பினையும் முடித்துள்ளார். திராவிட முன்னேற்றக் கழகத்தினைச் சார்ந்த இவர், 1984ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் விழுப்புரம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# தியூட்டிரியமேற்ற கரைப்பான்

**தியூட்டிரியமேற்ற கரைப்பான்கள்** (*Deuterated solvent*) என்பவை பென்சீன் சேர்மத்திலுள்ள ஒன்று அல்லது அதற்கு மேற்பட்ட ஐதரசன் அணுக்கள் தியூட்டிரியம் அணுக்களால் மாற்றப்படும் சேர்மங்களின் ஒரு குழுவாகும்.  
பொதுவான கரைப்பான்களின் இந்த ஓரிடத்துமாறிகள் பெரும்பாலும் அணுக்கரு காந்த அதிர்வு நிறமாலையில் பயன்படுத்தப்படுகின்றன.
# தியூட்டிரியமேற்ற கரைப்பான்

## எடுத்துக்காட்டுகள்

- கன நீர்
- தியூட்டிரியமேற்ற அசிட்டோன்
- தியூட்டிரியமேற்ற பென்சீன்
- தியூட்டிரியமேற்ற குளோரோஃபார்ம்
- தியூட்டிரியமேற்ற இருகுளோரோமெத்தேன்
- தியூட்டிரியமேற்ற இருமெத்தில்பார்மமைடு
- தியூட்டிரியமேற்ற இருமெத்தில் சல்பாக்சைடு
- தியூட்டிரியமேற்ற எத்தனால்
- தியூட்டிரியமேற்ற மெத்தனால்
- தியூட்டிரியமேற்ற டெட்ரா ஐதரோ பியூரான்
# தியூட்டிரியமேற்ற இருகுளோரோமெத்தேன்

**தியூட்டிரியமேற்ற இருகுளோரோமெத்தேன்** (*Deuterated dichloromethane*) என்பது CD<sub>2</sub>Cl<sub>2</sub> அல்லது C<sup>2</sup>H<sub>2</sub>Cl<sub>2</sub> என்ற மூலக்கூற்று வாய்ப்பாட்டால் விவரிக்கப்படும் கரிம வேதியியல் சேர்மமாகும். இருகுளோரோமெத்தேனின் ஓரிடத்துமாறியாக இச்சேர்மம் வகைப்படுத்தப்படுகிறது. பென்சீன் வளையத்தில் இடம்பெற்றுள்ள ஐதரசன் அணுக்களுக்குப் பதிலாக இங்கு தியூட்டிரியம் அணுக்கள் இடம்பெற்றுள்ளன. தியூட்டிரியமேற்ற குளோரோஃபார்முடன் ஒப்பிடும்போது இச்சேர்மம் விலை உயர்ந்தது என்பதால், தியூட்டிரியமேற்ற இருகுளோரோமெத்தேன் அணுக்கரு காந்த நிறமாலையியலில் பொதுவாகப் பயன்படுத்தப்படும் கரைப்பான் அல்ல.
# தியூட்டிரியமேற்ற இருமெத்தில்பார்மமைடு

**தியூட்டிரியமேற்ற இருமெத்தில்பார்மமைடு** (*Deuterated dimethylformamide*) என்பது C<sub>3</sub><sup>2</sup>H<sub>7</sub>NO அல்லது C<sub>3</sub>D<sub>7</sub>NO என்ற மூலக்கூற்று வாய்ப்பாட்டால் விவரிக்கப்படும் கரிம வேதியியல் சேர்மமாகும். தியூட்டிரியமேற்ற டைமெத்தில்பார்மமைடு என்ற பெயராலும் இச்சேர்மம் அறியப்படுகிறது. இருமெத்தில்பார்மமைடு சேர்மத்தின் ஓரிடத்துமாறியாக இச்சேர்மம் வகைப்படுத்தப்படுகிறது. பென்சீன் வளையத்தில் இடம்பெற்றுள்ள ஐதரசன் அணுக்களுக்குப் பதிலாக இங்கு தியூட்டிரியம் அணுக்கள் இடம்பெற்றுள்ளன. தியூட்டிரியமேற்ற இருமெத்தில்பார்மமைடு சேர்மம் அணுக்கரு காந்த நிறமாலையியலில் பொதுவாகப் பயன்படுத்தப்படும் கரைப்பான் அல்ல.
# மாலி மாதவன் நாயர்

**மாலி மாதவன் நாயர்** (*Mali Madhavan Nair*) என்று பிரபலமாக அறியப்பட்ட **வி. மாதவன் நாயர்** (1914–1994) ஒரு இந்திய வழக்கறிஞரும், பத்திரிகையாளரும், விளையாட்டு வீரரும், இசைக்கலைஞரும், கதகளி நாடக ஆசிரியரும், மேடை நாடக ஆசிரியரும், பத்திரிக்கை ஆசிரியரும் ஆவார். இவர், வானொலி ஒலிபரப்பில் முன்னோடியாகவும் இருந்தார். *தி ஃப்ரீ பிரஸ் ஜர்னல்* இதழின் ஆசிரியர் குழு உறுப்பினர், தேசிய புத்தக அறக்கட்டளையின் ஆசிரியர், அனைத்திந்திய வானொலியின் நிலைய இயக்குநர், திருவிதாங்கூர் தேவசம் அமைப்பின் கலாச்சார விவகார இயக்குநர் மற்றும் கேரள நிர்மிதி கேந்திரத்தின் தலைமை ஆசிரியர் உள்ளிட்ட பல்வேறு பதவிகளை இவர் வகித்துள்ளார். ஒரு பத்திரிகையாளராக, தி இந்து, தி ஸ்டேட்ஸ்மேன் போன்ற பல்வேறு ஆங்கில வெளியீடுகளிலும், மாத்ருபூமி போன்ற மலையாள இதழ்களிலும் கலை, இலக்கியம், இந்திய கட்டிடக்கலை மற்றும் விளையாட்டு குறித்து எழுதியுள்ளார்.  
இவர் " **மாலி** " என்ற புனைப்பெயரில் குழந்தைகள் புத்தகங்களை எழுதி மிகவும் பிரபலமானவர்.
# மாலி மாதவன் நாயர்

## ஆரம்பகால வாழ்க்கை.

மாலி, 6 டிசம்பர் 1914 அன்று திருவனந்தபுரத்தில் டி. கே. வேலுப்பிள்ளை மற்றும் பகவதியம்மள் ஆகியோருக்கு மகனாகப் பிறந்தார். சதாசிய திலகன் என்றும் அழைக்கப்படும் இவரது தந்தை திருவிதாங்கூர் சட்டமன்றத்தின் முதல் தேர்ந்தெடுக்கப்பட்ட துணை சபாநாயகர், திருவனந்தபுரம் சட்டக் கல்லூரியின் ஓய்வு பெற்ற பேராசிரியர் மற்றும் கேரளப் பல்கலைக்கழகம் மற்றும் சென்னைப் பல்கலைக்கழகம் ஆகியவற்றின் ஆட்சிக்குழு உறுப்பினர் என இருந்துள்ளார். இளம் வயதிலேயே மாலி ஒரு சிறந்த டென்னிசு வீரராக இருந்தார்.
# மாலி மாதவன் நாயர்

## கதகளி நாடக ஆசிரியராக தொழில் வாழ்க்கை

*கர்ணசபதம்*, எனற இவரது படைப்பு 20 ஆம் நூற்றாண்டில் எழுதப்பட்ட மிகவும் வெற்றிகரமான கதக்களி நாடகமாகும். இது 5000 க்கும் மேற்பட்ட மேடை நிகழ்ச்சிகளைக் கண்டுள்ளது. நாடகத்தின் அனைத்து பாடல்களுக்கும் மாலியே எழுதி இசையமைத்திருந்தார். இதை முதன்முதலில் மேடையில் வைக்கம் தங்கப்பன் பிள்ளை பாடினார்.
# மாலி மாதவன் நாயர்

## குழந்தை எழுத்தாளர்

குழந்தைகளுக்காக சுமார் ஐம்பது புத்தகங்கள் மற்றும் சிறுகதைகளை எழுதியுள்ளார். குழந்தைகளுக்கான மாலிகா என்ற இதழின் ஆசிரியராகவும் இருந்தார். குழந்தைகளுக்கான மகாபாரதம் மற்றும் இராமாயணத்தை இவர் மீண்டும் எழுதினார். இவரது *சர்க்கஸ்* மற்றும் *போராட்டம்* ஆகிய இரண்டும் கேரள அரசின் பள்ளிக்கல்வித் துறையில் 7 - ஆம் வகுப்பு பாடத்திட்டத்திற்கான நிலையான வாசிப்பாக இருந்தன.
# மாலி மாதவன் நாயர்

## இறப்பு

பல்வேறு நோய்களால் பாதிக்கப்பட்ட மாலி, ஜூலை 2,1994 அன்று தனது 79 வயதில் திருவனந்தபுரத்தில் காலமானார். இவரது உடல் முழு அரசு மரியாதைகளுடன் தகனம் செய்யப்பட்டது.
# வைக்கம் பத்மநாப பிள்ளை

**வைக்கம் பத்மநாப பிள்ளை** (*Vaikom Padmanabha Pillai*) (1767–1809) திருவிதாங்கூர் இராச்சியத்தின் (இப்போதைய கேரளம்) நாயர் படையணித் தலைவர் ஆவார். 1808-இல் திருவிதாங்கூரில் ஆங்கிலேயர்களின் கட்டுப்பாட்டிற்கு எதிரான கிளர்ச்சிக்கு இவர் தலைமை தாங்கினார். கிளர்ச்சியில் பங்கு வகித்ததற்காக 1809இல் கைது செய்யப்பட்டு தூக்கிலிடப்பட்டார்.
# வைக்கம் பத்மநாப பிள்ளை

## வாழ்க்கை

பத்மநாப பிள்ளை, திருவிதாங்கூர் சமஸ்தானத்தில் பிறந்தார். 1789 ஆம் ஆண்டில் திப்பு சுல்தான் திருவிதாங்கூரின் மீது படையெடுத்தபோது இவர் திருவிதாங்கூர் நாயர் படைப்பிரிவில் பணியாற்றி வந்தார். திப்பு சுல்தானால் நெடும்கோட்டை தாக்கப்பட்டபோது மைசூர் இராணுவத்தை இவரது தலைமையிலான 20 பேர் கொண்ட ஒரு சிறிய குழு பதுங்கியிருந்து தாக்கியது. ஏப்ரல் 1790 இல் நடந்த இரண்டாவது போரின் போது திருவிதாங்கூர் இராணுவம் திப்பு சுல்தானை தோற்கடித்ததிலும் இவர் முக்கியப் பங்கு வகித்தார். திப்பு, அலுவாவிலுள்ள பாரதப்புழா ஆற்றங்கரையை அடைந்து அங்கு முகாமிட்டார். வைக்கம் பத்மநாப பிள்ளை தலைமையிலான ஒரு சிறிய குழு மேல்நோக்கிச் சென்று பூதத்தாங்கெட்டுவில் ஒரு அணையின் சுவர்களை உடைத்தது. இதனால் திப்பு சுல்தானின் இராணுவத்தின் அனைத்து வெடிமருந்துகளும் துப்பாக்கிகளும் ஈரமாகி செயலற்றதாகிவிட்டன. இதற்குப் பிறகு திருவிதாங்கூர் மகாராஜாவின் படையில் இராணுவ ஜெனரலாக பதவி உயர்வு பெற்று பணியாற்றினார்.  
வேலுத்தம்பி தளவாய் பிரித்தானிய கிழக்கிந்திய நிறுவனத்திற்கு எதிராக கிளர்ச்சி செய்தபோது, பத்மநாப பிள்ளை அவரது ராணுவத் தலைவராக இருந்தார். பத்மநாப பிள்ளை மற்றும் செம்பில் வலிய ஆராயன் ஆகியோரின் கீழ் சுதந்திர போராட்ட வீரர்கள் இணைந்து 1808 டிசம்பரில் பூஞ்சிக்கரை எனும் இடத்தில் (இப்போது, போல்காட்டி அரண்மனை) பிரித்தானிய அதிகாரி கர்னல் மக்காலேயைத் தாக்கினர். இப்போரில் பத்மநாப பிள்ளை ஆங்கிலேயர்களால் பிடிக்கப்பட்டு, சில நாட்களுக்குப் பிறகு 1809-இல் வைக்கமில் உள்ள திருவேலி குன்னுவில் ஒரு பொது இடத்தில் தூக்கிலிடப்பட்டார்.
# ஜாக் (குரங்கு)

**ஜாக்** (இறப்பு 1890) என்பது தென்னாப்பிரிக்காவில் ரயில்வே சமிக்ஞையாளராக இருந்த ஊனமுற்றவரான ஜேம்ஸ் வைட் என்பவரின் உதவியாளராக இருந்த ஒரு சாக்மா பபூன் வகைக் குரங்கு ஆகும்.
# ஜாக் (குரங்கு)

## வாழ்க்கை வரலாறு

தென்னாப்பிரிகாவின் கேப் டவுன்-போர்ட் எலிசபெத் இரயில்வே சேவையில் பணிபுரிந்த இரண்டு கால்கள் ஊனமுற்ற சமிக்ஞையாளராக (சிக்னல்மேன்) இருந்த ஜேம்ஸ் வைட் என்பவரின் செல்லப்பிள்ளையாகவும் உதவியாளராகவும் ஜாக் என்ற குரங்கு இருந்தது. ஓடும் இரயிலில் பெட்டி விட்டு பெட்டி தாவுவதில் வல்லவர் என்பதால் ஜேம்ஸ் "ஜம்பர்" என்று செல்லமாக அழைக்கப்பட்டார். அப்படி தாவும்போது ஏற்பட்ட ஒரு விபத்தில் அவர் கீழே விழுந்து முழங்காலுக்குக் கீழே தனது இரண்டு கால்களையும் இழந்தார். கட்டையால் ஆன செயற்கை கால்களுடன் இரயில்வேயில் பணிபுரிந்து கொண்டுருந்தார். ஒரு நாள் சந்தைக்குச் சென்றிருந்தபோது பபூன் வகை குரங்கு ஒன்று வண்டியை இழுத்துச் செல்வதையும் வேறு வேலைகள் செய்வதையும் கண்டார். தன் சர்க்கர நாற்காலியைத் தள்ளுவதற்கும் தனக்கு பணிகளில் உதவும் என்பதற்காகவும் 1881 ஆம் ஆண்டில் ஜாக்கை அதன் உரிமையாளரிடம் இருந்து வாங்கிவந்தார். தனது சக்கர நாற்காலியைத் தள்ளவும், தன் மேற்பார்வையின் கீழ் இரயில்வே சிக்னல்களை இயக்கவும் அதற்குப் பயிற்சி அளித்தார்.  
போர்ட் எலிசபெத்துக்கு அருகிலுள்ள உய்டென்ஹேஜில் இரயில்வே சிக்னல்களை ஒரு பபூன் குரங்கு இயக்கிவந்ததை கண்டு யாரோ ஒருவர் புகார் தெரிவித்ததை அடுத்து, அதிகாரப்பூர்வ விசாரணை தொடங்கியது.  
ஆய்வுக்கு வந்த அதிகாரிகள், ஜாக்கின் வேலைத் திறனைக் கண்டு அதிசயத்தனர். பின்னர் அதை அதிகாரப்பூர்வமாக பணியமர்த்த முடிவு செய்தனர். அதற்கு ஒரு நாளைக்கு இருபது செண்ட் சம்பளமும், வாரத்திற்கு அரை பாட்டில் பீயரும் வழங்கப்பட்டது. ரயில்வே நிறுவனத்தில் பணிபுரிந்த ஒன்பது ஆண்டுகளில், ஜாக் ஒரு தவறு கூட செய்ததில்லை என்பது பரவலாகப் பேசப்படுகிறது.  
ஜாக் 1890 இல் காசநோயால் இறந்தது. அதன் மண்டை ஓடு கிரஹாம்ஸ்டவுனில் உள்ள அல்பானி அருங்காட்சியகத்தின் சேகரிப்பில் உள்ளது.
# தியூட்டிரியமேற்ற மெத்தனால்

**தியூட்டிரியமேற்ற மெத்தனால்** (*Deuterated methanol*) என்பது CD<sub>4</sub>O என்ற மூலக்கூற்று வாய்ப்பாட்டால் விவரிக்கப்படும் கரிம வேதியியல் சேர்மமாகும். CD<sub>3</sub>OD என்ற அமைப்பு வாய்ப்பாட்டாலும் இச்சேர்மம் அடையாளப்படுத்தப்படுகிறது. மெத்தனால் சேர்மத்தின் ஓரிடத்துமாறியாக இச்சேர்மம் வகைப்படுத்தப்படுகிறது. பென்சீன் வளையத்தில் இடம்பெற்றுள்ள ஐதரசன் அணுக்களுக்குப் பதிலாக இங்கு தியூட்டிரியம் அணுக்கள் இடம்பெற்றுள்ளன. தியூட்டிரியமேற்ற மெத்தனால் சேர்மம் அணுக்கரு காந்த நிறமாலையியலில் பொதுவாகப் பயன்படுத்தப்படும் ஒரு கரைப்பான் ஆகும்.  
1988 ஆம் ஆண்டு மேக்சு பிளாங்க்கு வானொலி வானியல் நிறுவனத்தின் விஞ்ஞானிகளால் விண்மீன்களுக்கு இடையேயான விண்வெளியில் ஓரியன்-கேஎல் என்ற விண்மீனில் தியூட்டிரியமேற்ற மெத்தனால் முதன்முதலில் கண்டறியப்பட்டது.
# இதிகா பால்

**இதிகா பால்** (Idhika Paul) (பிறப்பு **தும்பா பால்**, 2 சூலை 1998) ஒரு இந்திய வங்காள தொலைக்காட்சி மற்றும் திரைப்பட நடிகை ஆவார். இவர் பெரும்பாலும் மேற்கு வங்காளத் திரைப்படத்துறையில் பணியாற்றுகிறார், 2023 ஆம் ஆண்டில், சோகமான காதல் திரைப்படமான பிரியோதோமா (பிரியதமா) மூலம் இவர் புகழ் பெற்றார், அதில் இவர் வங்காள *சூப்பர் ஸ்டாரான* சகிப் கானுக்கு சோடியாக கதாநாயகியாக நடித்தார்.
# இதிகா பால்

## கல்வி

பால் தனது பட்டப்படிப்பை கொல்கத்தாவில் உள்ள கே.கே தாசு கல்லூரியில் முடித்தார்.
# இதிகா பால்

## தொழில்

இதிகா பால், 2020 இல் இவரது முதல் தொலைக்காட்சித் தொடரான *ரிம்லி* மூலம் அறிமுகமானார். இதில் இவர் முன்னணி கதாபாத்திரத்தில் நடித்திருந்தார்.
# இதிகா பால்

## திரைப்படங்கள்

**திரைப்படப் பங்களிப்புகளின் பட்டியல்**  
| ஆண்டு | திரைப்படம் | கதாப்பாத்திரம் | Notes |
| --- | --- | --- | --- |
| 2023 | பிரியத்தோமா | இதி | அறிமுகத் திரைப்படம்; வங்காளதேசத் திரைப்படம் |
| 2024 | கதான் | லத்திகா | Tollywood debut |
| 2025 | போர்பாத் | நீது | வங்காளதேசத் திரைப்படம் |
| பகுரூப் | தயாரிப்பில் உள்ளது |  |  |
| படப்பிடிப்பில் |  |  |  |
# இதிகா பால்

## தொலைக்காட்சி

**தொலைக்காட்சிப் பங்களிப்புகளின் பட்டியல்**  
| ஆண்டு | தொடர் | கதாப்பாத்திரம் | தொலைக்காட்சி | குறிப்புகள் | மேற்கோள்கள் |
| --- | --- | --- | --- | --- | --- |
| 2019 | அரபியா ரஜனி | ராஜ்குமாரி ராணி | கலர்ஸ் பங்களா | அவ்வப்போது வரும் கதாப்பாத்திரம் |  |
| 2020 | கபால்குண்டலா | பத்மபதி | ஸ்டார் ஜல்சா | எதிர்மறை பாத்திரம் |  |
| 2021 | பெடர் மேயே ஜ்யோத்சுனா | லக்கி | சன் பங்களா | துணை கதாபாத்திரம் |  |
| 2021 | ரிம்லி | ரிம்லி | சீ பங்களா | முன்னணிப் பாத்திரம் |  |
| 2022 | பிலு | ரஞ்சினி பாசு மல்லிக் - ரஞ்சினி | இரண்டாவது முன்னணிப் பாத்திரம் | } |  |
# கே. எஸ். எம். இராமச்சந்திரன்

**கே. எஸ். எம். இராமச்சந்திரன்** (*K. S. M. Ramachandran*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் தேனி மாவட்டம் விசுவாசபுரம் கிராமத்தினைச் சேர்ந்தவர். இந்திய தேசிய காங்கிரசு கட்சியினைச் சார்ந்த இவர், 1984ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் போடிநாயக்கனூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# சோ. மா. இராமச்சந்திரன்

**சோ. மா. இராமச்சந்திரன்** (*So. Ma. Ramachandran*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். திராவிட முன்னேற்றக் கழகத்தினைச் சார்ந்த இவர், 1984ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் அண்ணா நகர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# சமர் சென்

**சமர் ரஞ்சன் சென்** (Samar Sen (economist) ஓர் இந்திய விவசாயப் பொருளாதார நிபுணர் ஆவார். சர்வதேச புனரமைப்பு மற்றும் மேம்பாட்டு வங்கியில் நிர்வாக இயக்குநராக பணியாற்றினார். இவர் 1938 ஆம் ஆண்டு தொகுதியில் தேர்ந்தெடுக்கப்பட்ட இந்தியப் பொருளாதார சேவை பணிப்பிரிவைச் சேர்ந்தவர் ஆவார்.
# சமர் சென்

## வாழ்க்கை வரலாறு

இந்திய வங்காளத்தில் ஒரு வைத்ய பிராமண குடும்பத்தில் பிறந்தார். 1946 ஆம் ஆண்டில் இலண்டன் பொருளாதாரப் பள்ளி முனைவர் பட்டம் பெற்ற சென், பின்னர் பிரிவினைக்கு முன்பு டாக்கா பல்கலைக்கழகத்தில் கல்வி கற்பித்தார்.  
1938 ஆம் ஆண்டில் இந்தியப் பொருளாதார சேவையின் முதல் உறுப்பினராகத் தேர்ந்தெடுக்கப்பட்டார். 1948 ஆம் ஆண்டில் வேளாண் அமைச்சகத்தில் சேர்ந்தார். மேலும் உலக வங்கியில் நியமிக்கப்படுவதற்கு முன்பு திட்டக் குழுவின் ஆலோசகராக பணியாற்றினார்.
# பிசுபி சட்டமன்றத் தொகுதி

பிசுபி சட்டமன்றத் தொகுதி (Bisfi Assembly constituency) என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது மதுபனி மாவட்டத்தில் அமைந்துள்ளது. பிசுபி, மதுபனீ மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். 2020 ஆம் ஆண்டு நிலவரப்படி, பாஜக அரிபூசன் தாக்கூர் சட்டமன்ற உறுப்பினர் ஆவார்.
# பிசுபி சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | அசீசு நூருதீன் | நிறுவன காங்கிரசு |  |
| 1977 | இராச் குமார் பூர்பே | rowspan=2 | இந்தியப் பொதுவுடைமைக் கட்சி</br> |
| 1980 |  |  |  |
| 1985 | சகீல் அகமது | rowspan=2 | இந்திய தேசிய காங்கிரசு</br> |
| 1990 |  |  |  |
| 1995 | இராமச்சந்திர யாதவ் | rowspan=2 | இந்தியப் பொதுவுடைமைக் கட்சி</br> |
| 2000 | சகீல் அகமது |  |  |
| பிப் 2005 | அரிபூசன் தாக்கூர் | rowspan=2 | சுயேச்சை |
| அக் 2005 |  |  |  |
| 2010 | பயாசு அகமது | rowspan=2 | இராச்டிரிய ஜனதா தளம் |
| 2015 |  |  |  |
| 2020 | அரிபூசன் தாக்கூர் பச்சோல் | பாரதிய ஜனதா கட்சி</br> |  |
# வாசனை சீரகச் சம்பா

**வாசனை சீரகச் சம்பா** *(Vasanai Seeraga Samba)* இது பாரம்பரிய நெல் இரகங்களில் ஒன்றாகும். இயற்கையாகவே மணம் வீசுக்கூடிய இந்த நெல் வகை, இயற்கை வேளாண் முறையில் பயிரிடப்படுகிறது. துளசி மணம் கொண்ட இந்த சீரக சம்பா நெல்வகைக்கு, இதன் காரணமாகவே வாசனை சீரகச் சம்பா என பெயர் பெற்றதாக கூறப்படுகிறது.  
இது எளிதில் ஜீரணிக்கக்கூடிய அரிசி வகையாகவும், இதைச் சாப்பிட்டால் பசி நல்ல எடுக்கும் என்றும், மெலிந்தவர்கள் இந்த துளசி மணம் கொண்ட சீரக சம்பா அரிசியைச் சாப்பிடலாம், உடல் ஆரோக்கிய நிலையில் இருக்கும் அறியப்படுகிறது.  
இது வறட்சியைத் தாங்கி வளரும் இயல்புடையதாகவும், மேலும் இது நல்ல மகசூல் தரும் நெல் வகையாகவும், காட்டுயானம் நெற்பயிரைப் போல உயரமாக வளரும் எனவும் கூறப்படுகிறது. துளசி மணம் கொண்ட சீரக சம்பா அரிசிச் சோறு இரைப்பை கோளாறுகளை சரிசெய்யும் திறன் கொண்டது என்றும், வாத நோயின் ஆரம்ப கட்டத்தில் இருப்பவர்கள் இந்த அரிசியைச் சோறை சாப்பிடுவதன் மூலம் நல்ல பலன்களைப் பெறுவார்கள் என்றும் கூறப்படுகிறது.
# இரவி பூவையா

**இரவி பூவையா** (*Ravi Poovaiah*) மும்பையிலுள்ள இந்திய தொழில்நுட்ப நிறுவனத்தின் தொழில்துறை வடிவமைப்பு மைய வடிவமைப்பு பள்ளியில் தகைசால் பேராசிரியராக உள்ளார். இந்திய மின்னணு வாக்குப்பதிவு இயந்திரத்தின் இணைவடிவமைப்பாளராகவும் இவர் அறியப்படுகிறார்.
# இரவி பூவையா

## கல்வியும் பணியும்

சென்னை இந்திய தொழில்நுட்ப நிறுவனத்தில் இயந்திரப் பொறியியலில் பட்டம் பெற்றுள்ளார். அமெரிக்காவின் உரோது தீவு வடிவமைப்பு பள்ளியில் தயாரிப்பு வடிவமைப்பு மற்றும் வரைகலை கலையில் பட்டம் பெற்றுள்ளார். ஐஐடி மும்பை இந்தியத் தொழில்நுட்ப நிறுவனத்தில் முதுநிலை பட்டம் பெற்றார். இந்நிறுவனத்தில் புதுமைக்கான டி. எல். சா. இருக்கையின் தலைவராகப் பூவையா பணியாற்றினார். இவர், 'இ-கல்பா' திட்டத்தின் ஒருங்கிணைப்பாளராகவும் உள்ளார். இத்திட்டம் எம். எச். ஆர். டி எனப்படும் இந்திய கல்வி அமைச்சகம் நிதியுதவி அளிக்கிறது. சமூகங்களுக்கான சமூக ஊடக கண்டுபிடிப்புகளின் மையத்தின் இணைஇயக்குனராகவும் உள்ளார். இம்மையம் மும்பை இந்தியத் தொழில்நுட்ப நிறுவனம், சிங்கப்பூர் தேசிய பல்கலைக்கழகம் மற்றும் சிங்கப்பூர் நன்யாங் தொழில்நுட்ப பல்கலைக்கழகம் ஆகியவற்றின் கூட்டு முன்னெடுப்பாகும். டி சோர்சு திட்டத்தின் முதன்மை புலனாய்வாளராகப் பணியாற்றினார். பள்ளிகளில் வடிவமைப்பு மற்றும் வடிவமைப்பு கல்வியை கட்டற்ற திறந்த மூலத்திற்கு மாற்றுவதில் பூவையா முக்கியப் பங்கு வகித்துள்ளார்.
- Design for Tomorrow-Volume 2: Proceedings of ICoRD 2021
# எக்சனால்

**எக்சனால்** (*Hexanal*) என்பது C<sub>6</sub>H<sub>12</sub>O என்ற மூலக்கூற்று வாய்ப்பாட்டால் விவரிக்கப்படும் கரிம வேதியியல் சேர்மமாகும். எக்சனால்டிகைடு அல்லது கேப்ரோல்டிகைடு என்ற பெயர்களாலும் அழைக்கப்படுகிறது. சுவைத் தொழிலில் பழங்களின் சுவைகளை உற்பத்தி செய்யப் பயன்படுத்தப்படும் ஒரு ஆல்க்கைல் ஆல்டிகைடு ஆகும். இதன் வாசனை சிசு-3-எக்சினால் போன்ற புதிதாக வெட்டப்பட்ட புல்லை ஒத்திருக்கிறது. பழங்கள் கெட்டுப்போவதைத் தடுக்கும் இயற்கை சாறாக பயனுள்ளதாக இருக்கும். எக்சனால் இயற்கையாகவே தோன்றுகிறது. மேலும் பச்சை பட்டாணியில் வைக்கோல் போன்ற சுவைக்கு பங்களிக்கிறது.  
எக்சனாலின் முதல் தயாரிப்பு 1907 ஆம் ஆண்டு பி. பகார்ட்டு என்பவரால் வெளியிடப்பட்டது.
# இராதா இராமன்

**இராதா இராமன்** (*Radha Raman*) இந்தியாவைச் சேர்ந்த ஓர் அரசியல்வாதியாவார். 1904 ஆம் ஆண்டு ஆகத்து மாதம் 4 ஆம் தேதி தில்லியில் இவர் பிறந்தார். இந்திய தேசிய காங்கிரசு கட்சியைச் சேர்ந்த இவர் சுதந்திரப் போராட்ட வீரராகவும் அறியப்படுகிறார். 1952-57 ஆம் ஆண்டுகள் வரை தில்லி நகரத்திலிருந்து முதல் மக்களவை உறுப்பினராகவும், 1957-62 ஆம் ஆண்டுகளில் 2ஆவது மக்களவை உறுப்பினராகவும் சாந்தினி சௌக்கு மக்களவைத் தொகுதியிலிருந்து தேர்ந்தெடுக்கப்பட்டு பணியாற்றினார். சுதந்திரத்திற்கு முன்பும், சுதந்திரத்திற்குப் பிறகும் 1970 ஆம் ஆண்டு மார்ச்சு மாதம் 24 ஆம் தேதியன்று தில்லி பிரதேச காங்கிரசு குழுவின் தலைவராகவும் பணியாற்றினார். 1972 ஆம் ஆண்டு முதல் 1977 ஆம் ஆண்டு வரை தில்லியின் தலைமை நிர்வாக கவுன்சிலராகவும் (தற்போது தில்லியின் முதல்வர் என்று அழைக்கப்படுகிறார்) பணியாற்றினார். மக்களவையில் சாந்தினி சௌக்கை பிரதிநிதித்துவப்படுத்திய முதல் அரசியல்வாதி என்ற சிறப்புக்குரியவராகவும் திகழ்கிறார்.
# திருவனந்தபுரத்தின் வரலாறு

**திருவனந்தபுரத்தின் வரலாறு** (*History of Thiruvananthapuram*) என்பது கிபி 18ஆம் நூற்றாண்டைச் சேர்ந்தது. 1795இல் இந்த நகரம் திருவிதாங்கூர் இராச்சியத்தின் தலைநகரமாக மாறியது. கௌடியர் அரண்மனை, கேரளப் பல்கலைக்கழகம் மற்றும் நேப்பியர் அருங்காட்சியகம் உள்ளிட்ட நகரின் பல வரலாற்று அடையாளங்கள் அந்தக் காலகட்டத்தில் கட்டப்பட்டன. சுதந்திரத்திற்குப் பிறகு, திருவனந்தபுரம் கேரள மாநிலத்தின் தலைநகரமாக மாற்றப்பட்டது.
# திருவனந்தபுரத்தின் வரலாறு

## சுதந்திரத்திற்குப் பிந்தைய வரலாறு (1947 கிபி - தற்போது வரை)

1947 ஆம் ஆண்டு ஆங்கிலேயர் ஆட்சி முடிவுக்கு வந்தவுடன், திருவிதாங்கூர் இந்திய ஒன்றியத்தில் சேரத் தேர்வு செய்தது. பட்டம் தாணு பிள்ளை தலைமையில் மக்களால் தேர்ந்தெடுக்கப்பட்ட முதல் அமைச்சரவை 1948 மார்ச் 24 அன்று பதவியேற்றது. 1949 ஆம் ஆண்டில், திருவனந்தபுரம், திருவிதாங்கூர் அதன் வடக்கு அண்டை நாடான கொச்சியுடன் இணைக்கப்பட்டதன் மூலம் உருவாக்கப்பட்ட திருவாங்கூர் கொச்சி மாநிலத்தின் தலைநகராக மாறியது. திருவிதாங்கூர் மன்னர் சித்திரைத் திருநாள் பலராம வர்மன், திருவிதாங்கூர்-கொச்சி ஒன்றியத்தின் இராஜபிரமுகராக 1 ஜூலை 1949 முதல் 31 அக்டோபர் 1956 வரை இருந்தார். 1956 நவம்பர் 1 ஆம் தேதி கேரள மாநிலம் உருவாக்கப்பட்டபோது, திருவனந்தபுரம் அதன் தலைநகராக மாறியது.  
1962 ஆம் ஆண்டு தும்பா நிலநடுக்கோட்டு ஏவூர்தி ஏவுதளம் ஏவுதளம் நிறுவப்பட்டதன் மூலம், திருவனந்தபுரம் இந்தியாவின் லட்சிய விண்வெளித் திட்டத்தின் ஒரு பகுதியாக மாறியது. முதல் இந்திய விண்வெளி ஏவூர்தி 1963 ஆம் ஆண்டு நகரின் புறநகரில் உள்ள விக்ரம் சாராபாய் விண்வெளி மையத்திலிருந்து உருவாக்கப்பட்டு ஏவப்பட்டது. இந்திய விண்வெளி ஆராய்ச்சி நிறுவனத்தின் (ISRO) பல நிறுவனங்கள் பின்னர் திருவனந்தபுரத்தில் நிறுவப்பட்டன.  
நகரத்தின் சமீபத்திய வரலாற்றில் ஒரு குறிப்பிடத்தக்க மைல்கல்லாக 1995 ஆம் ஆண்டில் இந்தியாவின் பெரிய தொழில் நுட்பப் பூங்காவான டெக்னோபார்க் நிறுவப்பட்டது. டெக்னோபார்க் புவியியல் பகுதியில் மிகப்பெரிய பெரிய தொழில் நுட்பப் பூங்காவாக வளர்ந்துள்ளது. இங்கு 300 நிறுவனங்கள் சுமார் 40,000 பேரை வேலைக்கு அமர்த்தியுள்ளது.
# சிறீ தத் சர்மா

**சிறீ தத் சர்மா** (*Shri Dutt Sharma*) இந்தியாவைச் சேர்ந்த ஓர் அரசியல்வாதியாவார். தில்லியின் ஆறாவது சட்டமன்றத்தில் உறுப்பினராக இருந்தார். ஆம் ஆத்மி கட்சியின் உறுப்பினரான இவர், 2015 ஆம் ஆண்டு முதல் 2020 ஆம் ஆண்டு வரை தில்லியின் கோண்டா (சட்டப்பேரவைத் தொகுதி) தொகுதியை பிரதிநிதித்துவப்படுத்தினார். தில்லியின் பச்சன்புரா பகுதியில் 1992 ஆம் ஆண்டில் பண்டிட் யாத் ராம் மேல்நிலைப் பொதுப் பள்ளியை நிறுவினார்.
# சிறீ தத் சர்மா

## ஆரம்பகால வாழ்க்கை மற்றும் கல்வி

சிறீ தத் சர்மா சமூக மற்றும் பக்தியுள்ள குடும்பத்தைச் சேர்ந்தவர். தில்லியின் பச்சன்புரா பகுதியில் 17ஆம் நூற்றாண்டுக்கு முன்பு கம்ரி என்ற கிராமத்தில் வசித்தார்.  
சிறீ தத் சர்மா 1960 ஆம் ஆண்டு சூலை மாதம் 1 ஆம் தேதியன்று தில்லியில் பிறந்தார். தனது இடைநிலைக் கல்வியை பச்சன்புராவிலுள்ள ரக்பர்பயர் தயாள் இயான் கல்யாண் நடுவண் இடைநிலைக் கல்வி வாரியப் பள்ளியில் படித்து தேர்ச்சி பெற்றார்.
# சிறீ தத் சர்மா

## அரசியல் வாழ்க்கை

2013 ஆம் ஆண்டு திசம்பர் 10 ஆம் தேதியன்று ஆம் ஆத்மி கட்சியில் சேர்ந்தார். 2015 ஆம் ஆண்டு நடைபெற்ற தில்லி சட்டமன்றத் தேர்தலில் போட்டியிட்டு பாரதிய சனதா கட்சியைச் சேர்ந்த சாகிப் சிங் சவுகான் மற்றும் காங்கிரசு கட்சி வேட்பாளர் எசு. பீசம் சர்மா ஆகியோரை தோற்கடித்தார்.  
2020 ஆம் ஆண்டு நடைபெற்ற தேர்தலில் பாரதிய சனதா கட்சியின் அச்சய் மகாவரிடம் 28370 வாக்குகள் வித்தியாசத்தில் தோல்வியடைந்தார்.
# சிறீ தத் சர்மா

## பதவிகள்

| 01 | 2015 | 2020 | உறுப்பினர், ஆறாவது தில்லி சட்டமன்றம் |
| --- | --- | --- | --- |
மாவட்ட மேம்பாட்டுக் குழுவின் தலைவர் (வடகிழக்கு தில்லி)
# மதுபனீ சட்டமன்றத் தொகுதி, பீகார்

**மதுபனீ சட்டமன்றத் தொகுதி** (Madhubani Assembly Constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது மதுபனி மாவட்டத்தில் அமைந்துள்ளது. இது மதுபனீ மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். 2015 பீகார் சட்டப்பேரவைத் தேர்தலில், மின்னணு வாக்குப்பதிவு இயந்திரங்கள் பொருத்தப்பட்ட 36 இடங்களில் மதுபனீயும் ஒன்றாகும்.
# மதுபனீ சட்டமன்றத் தொகுதி, பீகார்

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | சூர்ய நாராயண் சிங் | சம்யுக்தா சோசலிச கட்சி |  |
| 1977 | திகம்பர் தாக்கூர் | ஜனதா கட்சி |  |
| 1980 | இராச் குமார் மகாசேத் | மதச்சார்பற்ற ஜனதா கட்சி |  |
| 1985 | பத்மா சௌபே | இந்திய தேசிய காங்கிரசு</br> |  |
| 1990 | இராச் குமார் மகாசேத் | சுயேச்சை |  |
| 1995 | ஜனதா தளம் |  |  |
| 2000 | இராம் தியோ மகதோ | rowspan=4 | பாரதிய ஜனதா கட்சி</br> |
| பிப் 2005 |  |  |  |
| அக் 2005 |  |  |  |
| 2010 |  |  |  |
| 2015 | சமீர் குமார் மகாசேத் | rowspan=2 | இராச்டிரிய ஜனதா தளம் |
| 2020 |  |  |  |
# ஏர் இந்தியா பறப்பு 171

**ஏர் இந்தியா பறப்பு 171** (*Air India Flight 171*) என்ற பயணியர் வானூர்தி இந்தியாவின் குசராத்து மாநிலம் அகமதாபாது சர்தார் வல்லபாய் படேல் பன்னாட்டு வானூர்தி நிலையத்திலிருந்து இலண்டன் செல்வதற்காக 230 பயணிகள், 12 பணியாளர்கள் என 242 பேருடன் 2025 ஆம் ஆண்டு சூன் மாதம் 12 ஆம் தேதி பிற்பகலில் புறப்பட்ட சிறிது நேரத்திலேயே தரையில் விழுந்து விபத்துக்குள்ளானது. விபத்துக்குள்ளான வானூர்தி போயிங் 787-8 வகையைச் சேர்ந்ததாகும்.  
2011-இல் வணிக சேவையில் நுழைந்த 787 ட்ரீம்லைனரின் முதல் அபாயகரமான விபத்து, விமான இழப்பு இதுவாகும்.
# ஏர் இந்தியா பறப்பு 171

## பின்னணி

### வானூர்தியும் வழித்தடமும்

விபத்துக்குள்ளான விமானம் 11 வயதான போயிங் 787-8 *ட்ரீம்லைனர்* எனும் பதிவு செய்யப்பட்ட *VT-ANB* வகை. இதன் வரிசை எண் 36279 ஆகும். இந்த வானூர்தி போயிங் எவரெட் தொழிற்சாலையில் உருவாக்கப்பட்டது. மேலும் போயிங் சவுத் கரோலினாவில் செய்யப்பட்ட உருகிப் பிரிவுகளும் அடங்கும். இதனை 28 சனவரி 2014 முதல் ஏர் இந்தியா பயன்படுத்த தொடங்கியது. இந்த வானூர்தி இரண்டு ஜெனரல் எலக்ட்ரிக் ஜிஎன்எக்ஸ்-1பி67 பொறிகளால் இயக்கப்பட்டது.  
ஏர் இந்தியா 2023-இல் இலண்டன் கேட்விக் வழித்தடங்களை இயக்கத் தொடங்கியது. விபத்தின் போது, இது அகமதாபாத்திற்கு ஐந்து பறப்பு உட்பட ஒரு வாரத்திற்கு பன்னிரண்டு புறப்பாடுகளை கொண்டிருந்தது. இந்த வானூர்தி நிலையம் அடர்த்தியான மக்கள் வசிக்கும் பகுதிகளால் சூழப்பட்டுள்ளது.
# ஏர் இந்தியா பறப்பு 171

## பின்னணி

### பயணிகளும் பணியாளர்களும்

| மொத்தம் |
| --- |
இந்த வானூர்தியில் 230 பயணிகள் உட்பட 242 பேர் இருந்தனர். இவர்களில் 13 குழந்தைகள், 2 கைக்குழந்தைகள் உட்பட - 2 விமானிகளும் 10 விமான பணிப்பெண்களும் பயணித்தனர். பயணிகளில் 169 பேர் இந்திய நாட்டவர்கள், 53 பேரி ஐக்கிய இராச்சியத்தினையும், 7 பேர் போர்த்துகல் நாட்டினையும் ஒரு கனடா நாட்டவரும் அடங்குவர். 55 வயதான விமானி சுமீத் சபர்வால், 8,200 மணிநேரம் பறந்த அனுபவமும், முதல் அதிகாரி கிளைவ் குந்தர், (32 வயது) 1,100 மணிநேரம் பறந்த அனுபவமும் கொண்டவர்.
# ஏர் இந்தியா பறப்பு 171

## விபத்து விவரம்

விபத்திற்குள்ளான வானூர்தி 11 வயதாகிய போயிங் 787-8 ஆகும். 14 டிசம்பர் 2013 அன்று முதலில் பறந்த இவ்வானூர்தியை, 28 ஜனவரி 2014 அன்று ஏர் இந்தியா பயன்படுத்தத் தொடங்கியது.
# ஏர் இந்தியா பறப்பு 171

## மேடே

விமானம் சேதமடைந்தபோது, கடைசி முன்மொழிவு 'மேடே' அழைப்பாக இருந்தது. இது உயிருக்கு மிக ஆபத்தான நிலையில் உதவி வேண்டி கொடுக்கப்பட்ட அழைப்பாகும்.
# ஏர் இந்தியா பறப்பு 171

## இதனையும் காண்க

- இந்தியன் ஏர்லைன்சு பறப்பு 171
- பை. ஜீ. மருத்துவக் கல்லூரி, அகமதாபாது
# தேராவல் நகர்

**தேராவல் நகர்** (*Derawal Nagar*) இந்தியாவின் தலைநகரமான தில்லியில் இருக்கும் வடக்கு தில்லியில் உள்ள ஒரு குடியிருப்புப் பகுதியாகும். தேராவல் சமூகத்தைச் சேர்ந்த மக்களின் பெயரால் இப்பகுதி அழைக்கப்படுகிறது. இன்றைய பாக்கித்தானில் உள்ள தேரா இசுமாயில் கான் மற்றும் தேரா காசி கான் மாவட்டங்களை உள்ளடக்கிய தேராசத்து மண்டலத்தை இச்சமூகத்தவர் பூர்வீகமாகக் கொண்டவர்களாவர். பெரும்பாலும் இந்துக்களாக உள்ள இந்த நபர்கள், 1947 ஆம் ஆண்டில் இந்தியப் பிரிவினைக்குப் பிறகு இங்கு குடியேறினர். தேராவல் நகர் ஏ மற்றும் பி என்ற இரண்டு தொகுதிகளை உள்ளடக்கியதாகும்.